|  |
| --- |
|  **Света Недела** |
|  |
| 
Поглед кон црквата |
| **македонска православна црква** |
| **Епархија** | Повардарска |
| **Архијерејско намесништво** | Гевгелиско |
| **Парохија** | Стојаковска |
| Местоположба |
|  |
| **Координати** | 41°09′27.5″N 22°34′35.7″E﻿ / ﻿41.157639° СГШ; 22.576583° ИГД﻿ / 41.157639; 22.576583Координати: 41°09′27.5″N 22°34′35.7″E﻿ / ﻿41.157639° СГШ; 22.576583° ИГД﻿ / 41.157639; 22.576583 |
| **Место** | Стојаково |
|  **Општина** | Богданци |
|  **Држава** | Македонија |
| Општи податоци |
| **Покровител** | Света Недела |
|  **Изградба** | околу 1860 |
|
| Архитектонски опис |
|  **Архит. тип** | трикорабна |
|

**Света Недела** — главна селска црква во богданското село Стојаково, а воедно и парохиска црква на Стојаковската парохија. Црквата е сместена во средишниот дел на селото.

Историја
--------

Црквата е изградена е околу 1860 година, но за време на Првата светска војна била разурната, со исклучок на олтарната апсида. Познато е дека пред разурнувањето, црквата била живописана, што може да се забележи од остатокот на фреска во внатрешноста на олтарната апсида, каде што е насликана Богородица со Христос. Храмот бил обновен и го добил денешниот облик во периодот од 1920 до 1924 година.

Архитектура
-----------

Градбата на црквата е трикорабна, со рамни дрвени тавани, при што средишниот кораб ги надвишува двата странични. Покривната конструкција е изградена на две води и е потпрена на осум столбови во два реда. Влезната врата од црквата е сместена на јужната страна и над неа има мозаик со ликот на Света Недела. Во наосот на средишниот кораб е насликана фреска со претстава на Исус Христос Седржител. Градбата на источната страна завршува со полукружна олтарна апсида, а кон западната и јужната страна е доградена припрата со крстилница и балкон. Иконостасот во внатрешноста на црквата е изработен во 1934 година од зограф од мијачка дружина со потекло од Галичник. Меѓу иконите во црквата има и такви кои се од XVIII и XIX век. Ѕидовите во наосот не се живописани, но во олтарната апсида, која останала неразурната за време на Првата светска војна, се забележува остаток од стар фрескоживопис, но фреската е оштетена.

Во дворот на црквата се сместени селските гробишта и две камбанарии. Првата камбанаријата е сместена непосредно од левата страна по влезната порта од дворот на црквата. Таа има квадратна основа и на секоја од четирите страни има по три вертикално поставени монофори. Втората камбанарија се издига над кровот со кој е покриена припратата во западниот дел од црквата. Таа исто така има квадратна основа и на секоја од четирите страни има по неколку вертикално поставени монофори.

Галерија
--------

* Црквата со селските гробиштаЦрквата со селските гробишта
* Камбанаријата над припрататаКамбанаријата над припратата
* Поглед на камбанаријата над припратата од јужната странаПоглед на камбанаријата над припратата од јужната страна
* Влезната порта од дворот на црквата со камбанаријата зад неаВлезната порта од дворот на црквата со камбанаријата зад неа
* Камбанаријата во дворот на цркватаКамбанаријата во дворот на црквата
* Влезната врата од цркватаВлезната врата од црквата
* Мозаик над влезната вратаМозаик над влезната врата
* Селските гробиштаСелските гробишта

Поврзано
--------

* Стојаково
* Повардарска епархија
* Гевгелиско архијерејско намесништво
* Стојаковска парохија

Наводи
------

1. ↑  Јелена Павловска, Наташа Ниќифоровиќ и Огнен Коцевски (2011). Валентина Божиновска (уред.). *Карта на верски објекти во Македонија*. Менора - Скопје: Комисија за односи во верските заедници и религиозните групи. ISBN 978-608-65143-2-7.
2. 1 2  „Цркви во Стојачката парохија". *Повардарска епархија*.

|  |  |  |  |  |  |  |  |
| --- | --- | --- | --- | --- | --- | --- | --- |
| 

| * п
* р
* у
Цркви во Општина Богданци |
| --- |
|  |
|  |  „Св. Атанасиј" (Богданци)  •  „Успение на Пресвета Богородица" (Ѓавато)  •  „Св. Ѓорѓи" (Селемли)  •  „Св. Недела" (Стојаково)  •  „Св. Трифун" (Стојаково) |  |
|  |
|       Општина Богданци      |

 |